L’activació al campus de Blasco Ibáñez de la XXVII Mostra art públic / universitat pública, ajornada per la Dana, serà el 26 de febrer

## L’activació al campus de Blasco Ibáñez de la XXVII Mostra art públic / universitat pública, ajornada per la Dana, serà el 26 de febrer

Obra 'Els degotalls", d'Edu Comelles, al campus de Burjassot, en octubre de 2024 / Miguel Lorenzo

Amb la reprogramació de la Mostra al campus de Blasco Ibáñez, prevista per instal·lar-se el 6 de novembre passat, la Universitat de València reafirma el seu compromís amb la cultura i la creació, fent possible que els i les artistes seleccionats amb els seus projectes desenvolupats puguen instal·lar-los en unes dates alternatives.

L’activació de la Mostra tindrà lloc el dimecres 26 de febrer, a les 12 h, en un acte que començarà al vestíbul de la Facultat de Geografia i Història. Hi està prevista la presència de Marcos Durá, delegat de la rectora per a l’Estudiantat, i Ester Alba, vicerectora de Cultura i Societat, i els i les artistes seleccionats que intervenen, amb les seues obres, el campus de Blasco Ibáñez: Alba Mayol, Noé Bermejo, Álvaro Porras Soriano, Teresa Marín García, Rafael Tormo i María García Sánchez. Mitjançant un recorregut guiat, es presentaran al públic assistent les obres que s’instal·laran a les facultats de Ciències de l’Activitat Física i l’Esport, Fisioteràpia, Psicologia i Logopèdia, Geografia i Història i Filosofia i Ciències de l’Educació, i a la biblioteca “Joan Lluís Vives”.

Aquestes sis propostes se sumen a les sis que es van instal·lar durant el mes d’octubre al campus de Burjassot, i que aborden temàtiques com la salut mental, la violència arquitectònica, les falses aparences en les xarxes socials, la substitució de la realitat per la seua reproducció en la cultura contemporània o els interrogants del capitalisme, entre altres. Totes les intervencions estan específicament projectades per als espais universitaris on s’instal·len i tenen l’objectiu de posar en contacte la comunitat universitària amb el seu entorn i convertir-se en detonadores d’altres sabers transversals.

La Mostra art públic / universitat pública és una activitat de la Universitat de València que impulsa la Delegació d’Estudiants, organitza el Servei d’Informació i Dinamització d’Estudiants (Sedi) i que compta amb la col·laboració del Vicerectorat de Cultura i Societat, així com també dels serveis i personal dels campus on té lloc.

Arxivat en:
Art Públic
, Exposicions
, Cultura

## Altres Notícies

La Universitat presenta a La Nau la major retrospectiva sobre l'artista i cantant Miguel de Molina

La Universitat de València presenta una exposició sobre la bellesa i utilitat que amaguen les “males herbes”

L’exposició ‘¡Viva el Arroz! Gutiérrez visita València’ recull l’obra de K-Hito al Col·legi Major Rector Peset

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar